HILLSONG TV Minun käteni ― minun sydämeni
Mitä Jumala on laittanut käsiisi?
Uskotko Jumalan antaneen sinulle taitoja? Moni vähättelee sen voimaa, -
mitä Jumala on heille antanut. Älä vähättele sitä, mitä Jumala voi tehdä -
kutsullasi, taidoillasi ja kyvyilläsi, jotka Hän on antanut käsiisi.
Jumala voi toteuttaa niillä sen, mitä Hän on laittanut sydämeesi.
Kiitos, että liityit seuraan.
Puhun sen käyttämisestä, mitä Jumala on antanut käsiisi, -
toteuttamaan sen, mitä Hän on laittanut sydämeesi.
Aihe on "Minun käteni ― minun sydämeni".
Se käsittelee Jumalan antamien lahjojen käyttämistä.
Ne ovat kutsumme. Käytämme lahjoja toteuttamaan sen, -
minkä Hän on laskenut sydämeemme: tarkoituksemme ja näkymme.
Rukoilen, että aihe auttaa, inspiroi ja haastaa sinua.
Aiheena on "Minun käteni ― sydämeni".
Eli käsissä olevien taitojen käyttö -
sydämessä olevan tarkoituksen täyttämiseksi.
Pitäkää se mielessänne, kun luemme jakeen 2. Tim. 1:9: -
"Hän, joka on meidät pelastanut ja kutsunut pyhällä kutsumuksella, -
ei meidän tekojemme mukaan, vaan oman aivoituksensa ja armonsa [...], -
joka meille on annettu Kristuksessa Jeesuksessa ennen ikuisia aikoja."
Yhdessä jakeessa puhutaan Jeesuksesta, -
joka pelasti ja kutsui meidät ja antoi meille tarkoituksen ja armon.
Kristukselta saamasi pelastuksen ja armon välissä -
on tuossa yhdessä jakeessa kutsu ja tarkoitus.
Olemme elossa Jumalan tarkoitusta varten.
Hän pelasti ja kutsui sinut ja antoi sinulle armon tarkoitustaan varten.
Kaikessa on kyse Hänen tarkoituksestaan.
Kol. 1:17: "Ja hän on ennen kaikkia, ja hänessä pysyy kaikki voimassa."
Toisin sanoen kaikessa on kyse Hänestä: -
elämä, lahjat, kyvyt, mahdollisuudet, taidot, koulutus, -
pelastus, Hengen täyteys, todistus. Siinä kaikessa on kyse Hänestä.
Hän on ennen kaikkea ja Hänessä kaikki pysyy voimassa.
Se on kaunista, kun ihmiset tajuavat elävänsä Jumalan kunniaksi.
Sillä, mitä Hän laskee käsiisi, voit toteuttaa sen, mitä on sydämessäsi.
Mieti mitä käsissäsi on. Mikä on kutsusi?
Mitä teet? Mitkä ovat lahjasi ja kykysi?
Mieti sitten, mitä on sydämessäsi. Mitä rakastat?
Mikä on tarkoituksesi, syy, miksi olet maan päällä?
Käsissäsi on kutsusi eli se, mitä teet.
Sydämessäsi on tarkoituksesi, eli se, mitä rakastat.
Kun joku tajuaa olevansa elossa ikuista tarkoitusta varten, -
hän elää elämänsä aivan erilaisella tavalla.
Saarn. 3:11 on Amplified-käännöksen mukaan erityisen kaunis: -
"Hän on tehnyt kaiken kauniisti aikanansa.
Hän on myös pannut iankaikkisuuden ihmisten sydämeen ja mieleen, -
jumalallisesti istutetun tarkoituksen tunteen."
On voimallista elää niin, että tuntee jumalallisesti istutetun tarkoituksen.
Toisin sanoen silloin tietää elävänsä jotakin itseään suurempaa varten.
Kun sen ilmestyksen saa, ymmärtää elävänsä Jumalan kunniaksi.
Koko elämässämme on kyse Jumalan tarkoituksen täyttämisestä.
Alamme elää hyvin eri lailla. Mutta joskus kun katsomme käsiämme, -
siis lahjojamme ja taitojamme tai sitä, -
millaiseksi Jumala on luonut meidät, me vähättelemme niiden arvoa.
Vähättelemme niiden voimaa ja ajattelemme jopa, että ne ovat tiellä.
Sen tiellä, mitä on sydämellämme, eli näkymme ja unelmamme.
Mooses vähätteli itseään. Jumala kutsui Mooseksen 2. Moos. 3:ssa -
ja kertoi johdattavansa tämän avulla miljoonat ihmiset pois vankeudesta.
Mooses reagoi, kuten monet meistä reagoisivat. Hän sanoi Jumalalle: -
"Kuka minä olen, että minä lähtisin?" Hän ei nähnyt itsensä arvoa.
Sitten hän kyseenalaisti Jumalan. Hän sanoi: "Ihmiset kysyvät, -
kuka minut lähetti. Kenen sanon lähettäneen minut?"
Toisin sanoen hän sanoi Jumalalle: "Kuka Sinä olet?"
Ja sitten: "Ihmiset eivät kuuntele. Minulla on hidas ja kankea kieli."
Hän anoi Herraa lähettämään jonkun muun. "Mitä minulla on antaa?"
Herra sanoi jotakin voimallista: "Mitä sinulla on kädessäsi?"
Mooseksella oli kädessään vain sauva, keppi.
Jumala sanoi: "Tuolla sauvalla minä toteutan tarkoitukseni."
Sillä, mitä Mooseksella oli käsissään. Mitä sinulla on kädessäsi?
Millaiseksi Jumala suunnitteli sinut?
Missä olet hyvä? Mikä on sinulle luontaista?
Uskotko, että Jumala voi toteuttaa lahjoillasi tarkoituksesi?
Uskotko, että Jumala voi ainutlaatuisuudellasi, lahjoillasi, -
mahdollisuuksillasi, taidoillasi, koulutuksellasi, -
suhteellasi Jumalaan, kaikella, mikä tekee sinusta sinut, -
toteuttaa jotakin suurta, ikuisen tarkoituksen ja Jumalan lupauksen?
Mooses tajusi sen, mitä hänellä oli käsissään, -
ja sai johdatettua miljoonat ihmiset vapauteen.
Mitähän Jumala voi tehdä sinussa?
Monesti tuhlaamme koko elämämme kutsua etsien -
tai pientä, hiljaista ääntä odottaen.
He kuuntelevat, kuiskaisiko Jumala, kun Hän huutaa sinulle koko ajan.
Kutsu on se ilmiselvä asia. Missä olet luontaisesti hyvä?
Mooseksella oli vain keppi kädessään, -
ja Jumala käytti häntä. Mitä sinulla on käsissäsi?
Jumala ei tee sinusta yhdenlaista ja käytä sitten toisin.
Hän antoi sinulle lahjoja ja kykyjä, ehkä ainutkertaisia.
Vähätteletkö niitä: "Lahjani eivät ole sellaisia kuin toisten"?
Jumala loi sinut tietynlaiseksi. Kun Hän loi sinut, -
Hän tiesi tarkalleen, mitä Hän etsi, ja Hän keksi sinut.
Toisin sanoen Hän loi sinuun kaiken sen, mitä tarvitset -
täyttääksesi Jumalan elämällesi antaman tarkoituksen.
Hän on täyttänyt sinut Hengellään, -
jotta voit toteuttaa elämäsi tarkoituksen, joka on sydämessäsi.
Jaak. 1:17:ssä kerrotaan, mistä jokai- nen hyvä ja täydellinen lahja tulee.
"Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa."
Mitä vaihteen varjo tarkoittaa?
Jumala, joka loi sinut, antoi sinulle lahjoja ja taitoja, -
ja se sama Jumala ei muuta mieltään.
Hän ei muutu eikä käänny kurssiltaan. Hänessä ei ole vaihteen varjoa.
Jumala on Jumala. Hän loi sinut tarkoitustaan varten.
Herra tiesi täsmälleen, mitä etsi, ja Hän piirsi sinut.
Älä siksi vähättele sitä, mitä Jumala voi tehdä -
sinulle antamillaan lahjoilla, Jeesuksen nimessä.
Miksi ihmiset vähättelevät sitä, mitä heillä on käsissään, -
siis lahjojaan, niin paljon -
verrattuna Jumalan antamaan sydämen näkyyn, unelmaan?
Ehkä lahjojen ja unelman välillä tuntuu olevan iso kuilu.
Kuuntele, luulen, että ihmiset vähättelevät lahjojaan -
muutamasta syystä. Kerron seitsemän.
1. Muista, että se, mitä käsissäsi on, on kutsusi.
Se on sitä, mitä teet. Sitä, mikä on edessäsi juuri nyt.
Sydämessä on tarkoituksesi, se mitä rakastat. Se on unelmasi, -
sisimmässä oleva asia, jota olisi jonain päivänä ihanaa tehdä.
2. Vähättelemme sitä, -
mitä Jumala on laittanut käsiimme, -
millaisiksi Hän loi meidät, koska monesti siihen kuuluu paineita.
Se on todellisuutesi, arkielämäsi. Se vaatii kurinalaisuutta.
Sitä, että joskus täytyy nousta aamulla ajoissa sängystä ehtiäkseen.
Se vaati verta, hikeä ja kyyneleitä, -
monenlaisia asioita, jotka aiheuttavat painetta.
Sydämen näky puolestaan on kuin unelma, kuin romanssi.
Se on tuolla jossakin. Se ei aiheuta painetta.
Siksi vahvistamme paljon Jumalan antamaa näkyä -
mutta vähättelemme Hänen antamiaan lahjoja.
Seurakunnassamme on uskomaton opetustiimi. Enkä puhu itsestäni.
Puhun ympärilläni olevista. Uskon, että olette siunattu seurakunta.
Jumala on antanut armostaan lahjoja opettaa Sanaa, -
palvella ja johtaa ylistystä.
Ette tiedäkään, miten monta tuntia joka ikinen Sanan opettaja, -
joka nousee lavalle julistamaan, on käyttänyt valmistautumiseen -
voidakseen ruokkia, rohkaista ja kehottaa ihmisiä.
Sama pätee omaan elämääsi. Siksi vähättelemme käsiimme annettua.
3. Se mitä käsiimme on annettu, on tässä ja nyt. Se on tuttua.
Tunnemme itsemme. Se on tuttua. Käsissä oleva on tässä ja nyt.
Mutta sydämessä oleva on siellä ja sitten.
Se on tuolla jossakin. Se on jotakin arvoituksellista.
Messias Jeesus oli juutalaisten ja kreikkalaisten keskuudessa, -
mutta Hän tuntui kovin tutulta.
Kukaan ei etsinyt nöyrää, juutalaista, aasilla ratsastavaa puuseppää.
Juutalaiset etsivät ihmeellistä merkkiä, jotakin todistetta taivaalla, -
joka antaisi häkellyttävän merkin, että tämä tässä on Messias.
Kreikkalaiset olivat älykköjä. He etsivät viisautta.
He tahtoivat jonkun, joka viehättäisi heidän älykkyyttään.
Joten yksikään heistä ei tuttuuden vuoksi tunnistanut, -
että Messias kulki ja puhui heidän kanssaan.
Joskus meille käy niin elämäämme annettujen asioiden suhteen.
Vähättelemme sen arvoa. Muilla on paljon enemmän kaikkea voimallista.
Tahdomme olla kuin joku muu. Meistä ei ole keneksikään muuksi.
Olet erinomainen sinä, muttet ikinä hyvä joku muu.
Oscar Wilde sanoi: "Ole oma itsesi. Kaikki muut ovat varattuja."
Mahtava ajatus!
"Ole oma itsesi. Kaikki muut ovat varattuja."
4. Se, mitä on käsissä, voi vaikuttaa mukavuudenhaluiselta, -
koska kyse on lahjoistasi, kyvyistäsi, siitä mitä osaat tehdä.
Siihen voi liittyä kuuluisuutta ja vaurautta.
Se voi vaikutta todella mukavuudenhaluiselta.
Se, mikä on sydämessä, koskee ikuisuutta, ja se vaikuttaa jalolta.
Se näyttää voimalliselta aatteelta.
Se on mukavuudenhaluista, vain jos elät itsellesi.
Mutta jos elät Jumalan kunniaksi, -
jos päätät käyttää maksimaalisesti Jumalan antamia lahjoja, -
jos päätät, ettet anna sen olla este sille, mitä sydämessäsi on, -
vaan teet siitä astinlaudan ja välineen, -
jolla Jumala voi toteuttaa sydämesi unelman, se on täysin eri asia.
5. Miksi vähättelemme usein sitä, mikä on käsissämme?
Emme pidä siitä, koska se näyttää meiltä.
Useimmiten ihmiset eivät pidä ulkonäöstään.
Se taas, mikä on sydämessä, näyttää siltä kuin tahtoisi itse näyttää.
Se näyttää aina paremmalta.
Se on ihmisluonnossa hassua, että emme pidä siitä, miltä näytämme.
Kirjoitan kirjaa. Kustantamo Hachette julkaisee sen maailmanlaajuisesti.
Nimi on Live, Love, Lead ("Elä, rakasta, johda").
Julkaisija tahtoi kuvan. Niinpä pyysin ihmisiltä yhtä kuvaa.
Sain valehtelematta 500 kuvaa itsestäni.
En ole nähnyt kaikkia, mutta niissä sadoissa, jotka olen nähnyt, -
en ole nähnyt yhtäkään, josta pidän, koska joko korvani on liian iso -
tai jokin muu on vialla. Aina löytyy jotakin vikaa.
Se on ihmisluonnon mukaista.
Siksi vähättelemme sitä, mitä on käsissämme.
Jopa supermallit huomaavat sen, mistä eivät pidä itsessään.
6. Se, mikä on käsissämme, on luonnollista. Ne ovat lahjoja, kykyjä.
Asioita, joita teemme päivästä päivään, viikosta viikkoon.
Se on luonnollista. Sydämessä oleva on hengellistä ja ikuisen tuntuista.
Tahdomme tietysti vahvistaa hengel- listä elämää, suhdetta Jumalaan.
Siksi arvostamme sydämessä olevaa enemmän kuin käsissä olevaa.
Olen nähnyt ihmisiä, jotka ovat olleet uskollisia käsiinsä annetulle lahjalle.
Lahja voi olla pieni yritys tai vieraanvaraisuuden taito.
Taito rakastaa ja välittää toisista -
tai ainutlaatuinen kyky opettaa ja rohkaista toisia, -
varustaa heitä elämään valmistavalla tavalla.
Jumala voi käyttää meidän mieles- tämme todella arkipäiväisiä asioita -
toteuttaakseen sen, mitä on sydämessämme.
Siksi minua turhauttaa nähdä jonkun, joka on voideltu kirjoittamaan lauluja -
päättävän olla käyttämättä lahjaansa. Joskus vain luovumme lahjasta.
Se ei ole meidän luovutettavamme. Jumala suunnitteli sinut kunniakseen.
Saatat pitää IT-taitojasi arkipäiväisinä verrattuna jonkun muun lahjaan, -
joka näyttää hienolta. Älä vähättele sitä, mitä Jumala voi tehdä kanssasi.
Älä vähättele sitä, miksi Hän loi ja suunnitteli sinut juuri tuollaiseksi.
7. Vähättelemme lahjojamme, kykyjämme ja taitojamme myös siksi, -
että usein niiden mukana tulee odotuksia, -
sillä olemme niissä luontaisesti hyviä.
Ehkä isäsi asetti sinulle paineita ja odotuksia, kun vartuit.
Minä olin sellainen isä.
Pojistani erityisesti Ben oli erinomainen rugbyssa.
Se turhautti, kun hän pelasi ennemmin pihalla kuin rugbyliigassa.
Joskus juuri odotukset ja paine saavat ihmiset vetäytymään.
Joskus asetamme odotuksia itsellemme.
Isäni oli maineikas saarnaaja, ja lapsesta asti tahdoin olla sellainen.
Katselin, kun isä lähti lentokoneella saarnaamaan jonnekin.
Kun olin viisi, äiti vei isän kentälle, ja me olimme mukana.
Katsoin isän lähtöä. "Jonain päivänä minä teen tuota."
Se on ollut elämäni suurimpia lahjoja, -
että olen jo nuoresta tiennyt kutsuni, joka on kytköksissä tarkoitukseeni.
Monilla asia ei ole niin.
Mutta sitten kun aloin saarnata, asetin itselleni valtavasti paineita, -
juuri siksi, että isäni oli maineikas saarnaaja.
Kun minua ensi kertaa pyydettiin puhumaan raamattukoulussa, -
minua pelotti niin, että nousin autoon ja ajoin päinvastaiseen suuntaan -
ja teeskentelin unohtaneeni koko asian.
Pakenin odotusten takia.
Se, mikä on käsissä, aiheuttaa odo- tuksia, koska se on itselle luontaista.
Sitä, mikä on sydämessä, kukaan ei odota, joten se ei aiheuta paineita.
Siinä ei ole odotuksia.
Siksi monet eivät ymmärrä Jumalalta saamiensa lahjojen voimaa.
Ole kiitollinen siitä, mitä sinulla on aivan edessäsi.
Ei tarvitse tuntea olevansa lukittu laatikkoon.
Se ei tarkoita, etteikö Jumala voisi avata ovia.
Kun minä ja Bobbie olimme kihloissa ja menossa naimisiin, -
tein päivisin töitä myyntiedustajana Schweppes-virvoitusjuomille.
Lisäksi olin pienen seurakuntamme nuorisopastori.
Ja vielä sen lisäksi siivosin iltaisin Ford-tehtaan vessoja -
ja toisina iltoina täytin hyllyjä supermarketeissa.
Eikä se ollut tulevaisuuteni. Mutta siihen aikaan saatoin tehdä vain sitä, -
mikä oli aivan edessäni. Käytin kykyjäni parhaani mukaan, -
ja Jumala avasi ovia, jotka yhdistivät kutsuni eli sen, mitä teen, -
tarkoitukseeni eli siihen, mitä on sydämessäni.
Jumalan antamalla tarkoituksella on ikuinen merkitys. Älä vähättele sitä.
Sen merkitys on ikuinen. Silti ihmiset tahtovat jättää lahjansa.
Joskus he tahtovat päästää siitä irti.
Se turhauttaa, kun jotkut hyvät pastorit päättävät haluta liikemiehiksi.
Toisaalta on niitä, jotka ovat luontaisesti lahjakkaita liikemiehiä.
Sillä olisi valtavasti arvoa, jos he vain käyttäisivät lahjaansa, -
ikuisen tarkoituksen ja Jeesuksen evankeliumin etenemisen kannalta.
Jotkut pastorit tahtovat liikemiehiksi ja ylistyksenjohtajat rokkitähdiksi -
tai joksikin muuksi kuin miksi Jumala on heidät luonut.
Siinä on valtava voima, että on vain se, joksi Jumala on luonut.
Voit tehdä sen suuren virheen, -
että haet koko ajan sitä, minkä Jumala on asettanut sydämeesi, -
ymmärtämättä koskaan sen arvoa, mitä Hän on antanut käsiisi.
Esimerkiksi monta vuotta sitten olin tämän seurakunnan pastori, -
mutta seurakunta ei näyttänyt silloin tältä.
Alkuvuosina olin turhautunut. Asiat eivät edenneet riittävän nopeasti -
eikä seurakunta kasvanut mielestäni riittävän nopeasti.
Sydämessäni unelmoin Lontoon seurakunnasta, Hillsong Lontoosta.
Tämä oli silloin vain Hills Christian Life Center.
Minulla oli sydämessäni ajatus, ja turhautuneena harkitsin viikkokausia, -
että muutan Lontooseen ja perustan seurakunnan.
Tausta-ajatus oli, että jonakin päivänä rakennamme seurakunnan, -
joka vaikuttaa Eurooppaan.
Olin todella lähellä päästää irti siitä, mitä minulla oli täällä.
Se ei näyttänyt tällaiselta.
Olin päästää irti siitä, mitä oli käsissäni,-
toteuttaakseni sen, mitä oli sydämessäni.
Nykyään meillä on Lontoossa seurakunta, -
jonka tilaisuuksissa käy viikonloppuna yli 12 000 ihmistä.
Seurakunta yhdessä maailman suurkaupungeista.
Näettekö, minkä virheen olisin tehnyt?
Katsokaa seurakuntaa ja tilaisuutta, jonka Herra on antanut minulle.
Herra antoi seurakunnan Lontooseen sillä, että olin uskollinen siinä, -
mitä minulla oli käsissäni täällä. Monesti teemme niin, -
että vähättelemme sen arvoa, mikä on jo käsissämme.
Muistakaa, en lopulta päästänyt irti siitä, mitä Jumala oli antanut käsiini.
Mutta olemalla uskollinen siinä, Hän on antanut meille voiman, kyvyn -
ja resurssit toteuttaa sen, mitä Jumala on laittanut meidän sydämeemme.
Älä vähättele sen voimaa, mitä on käsissäsi.
Menin pelaamaan kerran krikettiä Uudessa-Seelannissa, -
ja ensi kertaa lyöntivuorossa sain "kultaisen ankan" -
eli paloin ensimmäisellä lyönnillä.
Seuraavalla viikolla sain taas "kultaisen ankan".
Kolmannella viikolla valmentaja unohti ilmoittaa minulle pelistä, -
ja sittemmin en ole hänestä kuullut. Siihen päättyi krikettiurani.
Mutta hei, Jumala loi minut pastoriksi.
Voin olla vain uskollinen siinä, mitä Hän on antanut käsiini.
En ehkä ole maailman paras tässä, mutta Jumala on käyttänyt sitä -
rakentaakseen ja tehdäkseen jotakin kunniakseen. Sama pätee sinuun.
Älä vähättele sitä, mitä Hän on antanut käsiisi.
Jos tahdot neuvoja, hyväksy ensinnäkin se, -
millaiseksi Jumala on sinut luonut. Hyväksy Mestarin piirustus.
Ps. 139:14: "...olen tehty ylen ihmeellisesti; -
ihmeelliset ovat sinun tekosi, sen minun sieluni kyllä tietää."
Kuinka hyvin sielusi tietää, että sinut on tehty ihmeellisesti -
ja että Jumala tiesi, mitä teki, kun Hän loi sinut?
Ymmärrätkö sen arvon, ettet yritä paeta Jumalan antamia lahjoja?
Hyväksy ne ja katso, miten Jumala toteuttaa niillä sydämesi tarkoituksen.
Hyväksy Mestarin piirustus. Se ei ole turhamaisuutta.
Voi olla vaikeaa katsoa jumalallisella itsevarmuudella peiliin -
ja sanoa itselle: "Minut on tehty ylen ihmeellisesti.
Ihmeelliset ovat Sinun tekosi, Herra, sen minun sieluni kyllä tietää."
Vitsailen, mutta on tärkeää hyväksyä se, mitä Jumala on antanut meille.
Älä vähättele ja aliarvioi sitä, mitä Jumala voi tehdä kanssasi.
Jumala antoi pienen, epävarman uusiseelantilaisen pojan -
saarnata evankeliumia ympäri maailmaa uskomattomissa paikoissa -
ja johtaa kaltaistanne seurakuntaa, vain koska olin uskollinen lahjoissani.
Siksi teidänkään ei pitäisi unohtaa, -
mitä Jumala voi tehdä kauttanne, jos olette uskollisia.
Hyväksy Mestarin piirustus.
Toiseksi ala muuttua nyt. On turhaa ajatella: "Kun Jumala siunaa yritystäni,
annan paljon." Ei, sinun pitää alkaa tehdä muutoksia nyt.
On turhaa sanoa: "Kun saan tilaisuuden toteuttaa sydämeni näyn, -
muutan elämäni ja seuraan vakavissani Jumalaa." Se ei toimi.
Jos tahdot olla uskollinen sydämesi näylle, ala tehdä muutoksia nyt.
Anna Sanan muuttaa sinua ja tehdä sinusta se, keneksi sinut on kutsuttu.
Kun tilaisuus sitten tulee, -
sinulla on luonnetta kestää ja kaiken tehtyäsi pysyä yhä pystyssä.
Ja kolmanneksi, luota Jumalaan. Kun hyväksyy Mestarin piirustuksen -
ja luottaa Jumalaan, Jumala voi tehdä ällistyttäviä asioita.
Room. 8:28: "Mutta me tiedämme, että kaikki yhdessä vaikuttaa -
niiden parhaaksi, jotka Jumalaa rakastavat, -
niiden, jotka hänen aivoituksensa mukaan ovat kutsutut."
Hän pelasti ja kutsui meidät pyhällä kutsulla, -
ei omien tekojemme vaan oman tarkoituksensa ja armonsa mukaan.
Hän pelasti ja kutsui sinut. Kaikki yhdessä vaikuttaa niiden parhaaksi, -
jotka Jumalaa rakastavat ja jotka elävät kutsun mukaan.
Tarkoitukseen kytkeytyvä kutsu voi täyttää Jumalan lupauksen.
Toteuta sillä, mitä käsissäsi on, se, mitä on sydämessäsi.
Joskus ne kauniit, kaukaisilta vaikuttavat asiat nähdään, -
kun vain pysytään uskollisena.
Ole uskollinen siinä, mitä edessäsi on, -
koska Jumala tekee ihmeellisiä asioita tavallisten ihmisten kautta.
Jumala tekee ihmeellisiä asioita lahjoilla, -
jotka vaikuttavat meistä hyvin tavallisilta.
Jotkut ovat erityisen teräviä, ja se on Jumalan lahja.
Toisilla on sosiaalisuuden taito.
He toimivat luonnollisesti ihmisten kanssa.
Toisilla on jokin erilainen taito elämässään.
Älä koskaan aliarvioi sitä, mitä Jumala voi tehdä sillä, -
millaiseksi Hän sinut suunnitteli. Jos uskot sen, sano "aamen".
Mukavaa, että katsoit ohjelman. Se on minulle tärkeää.
Ota yhteyttä. Voit lähettää sähköpostia tai twiitin tilille BrianCHouston.
Lähetä rukouspyyntösi, ja jos voimme auttaa sinua, autamme mielellämme.
Jos tahdot auttaa jotenkin meitä, se on meille siunaus.
Siunausta! Muistakaa, että paras on vielä tulossa.
Seisomme iäti kädet levitettynä
Sinun nimesi Minun toivoni
Turvapaikka myrskyn viimassa
Sydämeni on kotisi
Jeesus, saakoon rakkautesi vaikuttaa
Sinun nimesi Minun toivoni
Turvapaikka myrskyn viimassa
Sydämeni on kotisi
Jeesus, saakoon rakkautesi vaikuttaa
SINÄ OLET OLEVA VALO, -
JOKA TUO ESIIN JUMALAN VÄRIT
JUMALA EI OLE SALAISUUS
ME TUOMME SEN JULKI
Naisilla on täysi lupa olla edessä ja Jumalan tahdon keskipisteessä.
Heillä on täysi lupa olla jälleen pioneerien eturivissä.
TULE LÖYDETYKSI
Suomennos: Maija Tuukkanen